《莫春虎丘第三泉亭子呈同游诸公》
明代·邱云霄

新试单衣迥自宜，幽探况是踏青时。长堤烟暖莎初密，碧水晴娇柳欲垂。

人去云深听法座，客来风满舞雩枝。山泉休许同清洌，题品无心托世知。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。